אין לבלבל עם אין לבלבל ערך זה עם הערך "פושאן".

|  |  |
| --- | --- |
|  | **הערך מכיל כתב מזרח-אסייתי**. כדי לראות את הכתוב בצורה תקינה, יש להתקין גופן סיני במחשבכם. אם אינכם יודעים כיצד לעשות זאת, ראו עזרה. |

תמונת לווין של פוסאן
שוק הדגים ג'אגאלצ'י
מזח מס' 1 של נמל המעבורות הבינלאומי
המקדש הבודהיסטי באומאוסה הנמצא בעיר
**פּוּסַאן** (בהנגול: **부산**; בהנג'ה: **釜山廣域市**; נקראת גם **בוסאן**, מכיוון ששמה מתחיל בעיצור הנגולי שהגייתו היא בין /p/ ל-/b/) היא העיר השנייה בגודלה בקוריאה הדרומית ועיר הנמל החשובה שלה. על פי מפקד האוכלוסין האחרון משנת 2020 אוכלוסיית העיר מנתה כ-3.349 מיליון תושבים ולה מעמד של עיר מטרופוליטנית. בעיר יש 22 מוסדות חינוכיים להשכלה גבוהה, 15 אוניברסיטאות ושבע מכללות. יש בה עשרה מוזיאונים.

היסטוריה
--------

בשטחה של העיר, שנקראה באותן שנים גאוצ'ילסן גוּק, התקיימה במאות ה-2 וה-3 לספירה ממלכת ג'ינהאן. לאחר מכן ממלכת שילה סיפחה את האזור וקראה לו מחדש בשם גאוצ'ילסן גוּן. משמעות המילה גאוצ'ילסן בשפה המקומית היא "הר קשה". שם זה כנראה ניתן לאזור בגלל הונגניאונגסאן שהיום נמצא ממש במרכזה של העיר.

עדויות ארכאולוגיות מצביעות על כך שבאזור פוסאן התקיים משטר צ'יף מורכב בימים בהם קמו שלוש הממלכות של קוריאה (300-400 לספירה).

ב-757 שם חדש ניתן לאזור, נונגנאה. בשם זה יש שימוש עד היום.

כבר מתחילת המאה ה-15 הממשל הקוריאני השתמש בעיר כעיר הנמל העיקרית למסחר עם יפן ואיפשרו לתושבים יפנים להתיישב בעיר כדי להעמיק את קשרי המסחר. ההתיישבות היפנית שנקראה באותם ימים ווגואן המשיכה להתקיים עד לפלישתה של יפן לקוריאה ב-1592. אחרי המלחמה היחסים הדיפלומטיים עם השוגון היפני שוקמו והעיר נבנתה מחדש. ההתיישבות היפנית בעיר המשיכה להתקיים עד 1876. בשנה זו נחשפה קוריאה לדיפלומטיה בינלאומית ופוסאן הפכה לנמל הבינלאומי הראשון של קוריאה.

במלחמת קוריאה ב-1950, העיר וסביבתה הקרובה היו השטחים היחידים במדינה שלא נכבשו בידי קוריאה הצפונית. גם הבירה סיאול נפלה בידיהם, והשלטון נסוג לפוסאן, וביקש עזרה מארצות הברית. זו נענתה לקריאה ויצאה בראש קואליציה של 15 מדינות עם צבא גדול שהתמקם בעיר וממנה יצא לשחרר את קוריאה הדרומית.

בשנת 1973 נבנה מגדל פוסאן שנראה כמו מגדל טלוויזיה אך לא מנוצל למטרות קליטת שידורים ומהווה אטרקציה בלבד.

גאוגרפיה
--------

העיר ממוקמת בקצה הקיצוני ביותר לכיוון דרום מזרח של חצי האי הקוריאני על שפת מצר קוריאה, עובדה זו השפיעה משמעותית על התפתחותה. היא מוקפת הרים ושני נהרות, נקדונג וסויונג. היא גובלת עם אולסן מצפון-מזרח, מחוז דרום קיאנגסאנג מצפון-מערב ומרוחקת כ-330 ק"מ דרום-מזרחית לבירה סיאול. 

האקלים האופייני לעיר הוא אקלים סובטרופי גשום מה שאומר שטפרטורות נמוכות או גבוהות במיוחד הן נדירות באזורה של העיר. בגלל קרבתה לים סוף האביב ותחילת הקיץ קרירים יותר מאי עד יולי ואילו בחודשים אוגוסט עד ספטמבר מזג האוויר הוא לרוב חם ולח. באוקטובר ונובמבר מזג האוויר הוא ממוזג. החורף בעיר הוא קר ויבש והרוחות חזקות יחסית לעונות האחרות אך הן מתונות ביחס לאזורים אחרים בקוריאה. בעיר יורד מעט שלג יחסית לשאר קוריאה, גם כן בגלל מיקומה הגאוגרפי. פוסאן סובלת לעיתים מסופות טרופיות בעונה הגשומה.

כלכלה
-----

נמל הים בפוסאן הוא החמישי העמוס ביותר בעולם. כמו כן היא מדורגת במקום החמישי בעולם בנפח הסחורה ומדד היעילות על פי ההתאחדות האמריקאית לסמכויות נמלי הים. התחבורה, ההובלה והמסחר הם התחומים הפעילים ביותר בעיר. מאז 1978 נפתחו בעיר 3 נמלי מכולות. הנמל בפוסאן גדול כל כך שהוא יכול לטפל בעד 13.2 מיליון מכולות בשנה.

העיר הוגדרה אזור סחר חופשי כדי לחזק את כוחה המסחרי ולהחזיר את מעמדה כנמל מרכזי למסחר בינלאומי.

בעיר מרכזים מסחריים רבים הממוקמים ברובם בנקודות מרכזיות בעיר ובקרבתן של האוניברסיטאות. שני רובעי המסחר הגדולים והמשמעותיים ביותר נקראים, סאומיון (הידוע כמרכז קניות ובידור) וגואבוק דונג. בפוסאן פועלים 4 מרכזי קניות גדולים. ההנהלות של הבנקים הקוריאנים והבנלאומיים בקוריאה מרוכזות כולן ברובע סאומיון. בסמוך לרובע נמצא השוק המסורתי הגדול ביותר בעיר הקרוי בוז'און.

גואבוק דונג הוא רובע העסקים הישן. היום הוא מפורסם, בין היתר, במסעדות ייחודיות המתבססות על מתכונים ביתיים המועברים מדור לדור. בקרבתו, האזור ג'ונגאנג-דונג מפורסם בשוק הדגים ג'אגאלצ'י הסמוך לנמל. באזור נמצאים משרדי עורכי דין בינלאומיים רבים, משרד ההגירה הישן, ומסוף מעבורות בינלאומי המשרת בעיקר מעבורות שנוסעול ליפן וחזרה.

ביער ממקום חנות של רשת שינסגה שהוא בין החנויות הגדולות בעולם עם שטח של כ-293 אלף מ"ר.

תחבורה
------

### אוטובוסים

לפוסאן יש קווי אוטובוס בינעירוניים פעילים רבים המקשרים בינה לבין ערים אחרות. שני המסופים העיקריים הם נפודונג הנמצא בסמוך למסוף הצפוני שק קו הרכבת התחתית מס' 1 וסאובו הנמצא בסמוך לתחנת סאסאנג של קו מס' 2. בעיר פועלים קווים הנוסעים ב-134 מסלולים עירוניים שונים.

### תחבורה ימית

מסוף המעבורות היבשתי מפעיל מעבורות ליעדים רבים על האי לאי צ'אוצ'דו ולעיר צ'ג'ו סיטי הנמצאת על האי צ'גו.

מעבורות היוצאות ממזח מספר 1 בנמל הבינלאומי מקשרות את העיר עם הנמלים איזוהארה והיטאקאצו על האי צושימה. הן גם מקשרות את העיר עם הערים שימונוסקי, פוקואוקה ואוסקה שביפן. בסך הכל 5 מסלולים ימיים מקשרים את הנמל עם יעדים ביפן.

### רכבות

בפוסאן עוברות כמה מסילות רכבת חשובות. התחנה הסופית של מסילת גיאונגבו, החשובה ביותר, נמצאת בפוסאן והיא מקשרת אותה עם הערים הגדולות ביותר: סיאול, טג'אן וטגו. כל סוגי הרכבות הפועלות במדינה עוברות במסילת גיאונגבו ורכבת אקספרס מהירה במיוחד מגיעה לסיאול תוך 150 דקות.

למערכת הרכבת התחתי הפועלת בפוסאן יש 3 קווים. הקווים מכונים בפשטות 1, 2, ו-3. את המערכת מפעיל תאגיד התחבורה של פוסאן. בניית קו הרכבת הקלה פוסאן-ג'ימאה מתוכננת להסתיים ב-2010.

### תעופה

שדה התעופה הבינלאומי ג'ימאהה ממוקם בקצה המערבי של העיר.

ספורט
-----

### תחרויות בינלאומיות

פוסאן אירחה את המשחקים האסיאתיים ב-2002. היא גם השתתפה באירוח מונדיאל 2002. בתאריך 14 בנובמבר 2005 הכריזה העיר על התמודדותה לאירוח האולימפיאדה ה-32 (אולימפיאדת 2020).

### מועדוני ספורט

הבייסבול נחשב לספורט פופולרי בעיר. מאז שנת 1982 בפוסאן משחקת קבוצת הבייסבול המקצוענית "לוטה ג'יאנטס" (קוריאנית: 롯데 자이언츠). קבוצה זו משחקת בליגת הבייסבול הקוריאנית. בארבע השנים הראשונות אצטדיון גואדוק היה אצטדיונם הביתי. בשנת 1986 עברה הקבוצה לאצטדיון סאז'יק שנחנך כחלק ממתחם ספורט גדול שהוקם לכבוד המשחקים האסיאתיים ב-1986 שאירחה העיר סיאול.

בעיר משחקת קבוצת כדורגל מקצוענית בשם "פוסאן איי'פארק" (קוריאנית: 부산 아이파크). הקבוצה משחקת בליגת הכדורגל העליונה במדינה, ה"קיי-ליג". בעבר נודעה הקבוצה בשם "דיוו רויאלס". בשנות ה-90 נחשבה הקבוצה לאחת החזקות בליגה. בעיר משחקת קבוצת כדורגל נוספת, "בוסן קיוטונג" (קוריאנית: 부산 교통공사), קבוצת הכדורגל של תאגיד התחבורה של פוסאן. קבוצה זו משתייכת לליגה הלאומית בקוריאה, ליגה-חצי מקצוענית והליגה השנייה בחשיבותה במדינה.

בעיר יש גם קבוצת כדורסל ושמה "קיי-טי-אף מג'יק וינגס". הקבוצה משחקת במתחם הספורט סאז'יק.

ערים תאומות
-----------

לעיר פוסאן יש 23 ערים תאומות:

* טאיוואןטאיוואן גאושיונג, טאיוואן
* ארצות הבריתארצות הברית לוס אנג'לס, קליפורניה, ארצות הברית
* יפןיפן שימונוסקי, ימאגוצ'י, יפן
* ספרדספרד ברצלונה, קטלוניה, ספרד
* ברזילברזיל ריו דה ז'ניירו, ברזיל
* יפןיפן פוקואוקה, פוקואוקה, יפן
* רוסיהרוסיה ולדיווסטוק, פרימוריה, רוסיה
* הרפובליקה העממית של סיןהרפובליקה העממית של סין שאנגחאי, הרפובליקה העממית של סין
* אינדונזיהאינדונזיה סורבאיה, מזרח ג'אווה, אינדונזיה
* אוסטרליהאוסטרליה ויקטוריה, אוסטרליה
* וייטנאםוייטנאם הו צ'י מין סיטי, וייטנאם
* מקסיקומקסיקו טיחואנה, באחה קליפורניה, מקסיקו
* ניו זילנדניו זילנד אוקלנד, ניו זילנד
* צ'ילהצ'ילה ולפראיסו, צ'ילה
* קנדהקנדה מונטריאול, קוויבק, קנדה
* דרום אפריקהדרום אפריקה קייפ המערבית, דרום אפריקה
* טורקיהטורקיה איסטנבול, טורקיה
* איחוד האמירויות הערביותאיחוד האמירויות הערביות דובאי, איחוד האמירויות הערביות
* רוסיהרוסיה פנזה, פנזה, רוסיה
* ארצות הבריתארצות הברית שיקגו, אילינוי, ארצות הברית
* הפיליפיניםהפיליפינים מנילה, הפיליפינים
* אוסטרליהאוסטרליה חופי ורסיטי, אוסטרליה
* רוסיהרוסיה סנקט פטרבורג, רוסיה

### נמלים תאומים

לעיר פוסאן יש 6 **נמלים** תאומים:

* הממלכה המאוחדתהממלכה המאוחדת סאות'המפטון, הממלכה המאוחדת
* ארצות הבריתארצות הברית סיאטל, ארצות הברית
* יפןיפן אוסקה, יפן
* הולנדהולנד רוטרדם, הולנד
* ארצות הבריתארצות הברית ניו יורק, ארצות הברית
 (בשיתוף עם נמל ניו ג'רזי)
* הרפובליקה העממית של סיןהרפובליקה העממית של סין שאנגחאי, הרפובליקה העממית של סין

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **פוסאן** |
| ויקישיתוף תמונות ומדיה בוויקישיתוף: **פוסאן** |

* 

* אתר האינטרנט הרשמי של פוסאן (בקוריאנית)
* פוסאן, ברשת החברתית פייסבוק

* פוסאן, ברשת החברתית טוויטר
* פוסאן, באתר אנציקלופדיה בריטניקה (באנגלית)

הערות שוליים
------------

1. ↑
2. ↑  בגלל שינוי מערכת הרומניזציה לקוריאנית על ידי ממשלת דרום-קוריאה מ-Revised Romanization ל-McCune-Reischauer
3. ↑  עיר מטרופוליטנית - בהנגול: 광역시 - "'גְווַאנְגְיוֹקְסִי" - עיר מיוחדת בעלת סמכויות זהות למחוז, ישנן 6 ערים כאלו במדינה, האחרות הן אינצ'ון, דאיגו, טג'אן, קוואנגג'ו ואולסן.
4. ↑  The Seattle Times: Opinion: The Korean wave
5. ↑  Busan Port Coastal Passenger Terminal
6. ↑  International Ferry Terminal
7. ↑  People's Daily Online (2005-11-14). "Pusan to declare bid to host 2020 Olympic Games" (mdy). נבדק ב-8 בדצמבר 2006. `{{cite web}}`:  (עזרה)

| הערים הגדולות של קוריאה הדרומיתמפקד האוכלוסין 2020 |
| --- |
| 
1. ↑
 |
|  | דירוג | שם | מחוז | אוכלוסייה | דירוג | שם | מחוז | אוכלוסייה |  |
| סיאולסיאולפוסאןפוסאן |
| 1 | סיאול | סיאול | 9,586,195 | 11 | צ'נגוון | דרום קיאנגסאנג | 1,029,389 | אינצ'וןאינצ'וןדאיגודאיגו |
| 2 | פוסאן | פוסאן | 3,349,016 | 12 | סונגנאם | קיונגי | 922,025 |
| 3 | אינצ'ון | אינצ'ון | 2,945,454 | 13 | הוואסונג | קיונגי | 880,859 |
| 4 | דאיגו | דאיגו | 2,410,700 | 14 | צ'ונגיו | צפון צ'הונגצ'האנג | 855,326 |
| 5 | טג'אן | טג'אן | 1,488,435 | 15 | בוצ'ון | קיונגי | 833,148 |
| 6 | קוואנגג'ו | קוואנגג'ו | 1,477,573 | 16 | אנסאן | קיונגי | 717,345 |
| 7 | סוואן | קיונגי | 1,210,150 | 17 | נמיאנגג'ו | קיונגי | 696,033 |
| 8 | אולסן | אולסן | 1,135,423 | 18 | צ'ונאן | דרום צ'הונגצ'האנג | 682,199 |
| 9 | יונגין | קיונגי | 1,066,975 | 19 | ג'ונג'ו | צפון צ'אלה | 666,517 |
| 10 | קויאנג | קיונגי | 1,045,497 | 20 | גימאה | דרום קיאנגסאנג | 552,427 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559642005171
* GND: 4323346-6
* ISNI: 0000 0004 5987 8563
* LCCN: n80013546
* MusicBrainz: c8a88ba5-5d4e-4cbf-b8ab-dd0e6d99a940
* NARA: 10044485
* NDL: 00631359
* NKC: ge260684
* NLK: KAB201400197
* VIAF: 168171217
* WorldCat: lccn-n80013546

 |